fi fi fi fi sv en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi hbs_lat fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi fi fi fi fi fi fi fi fi fi fi fi fi hbs_lat fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi sv fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en fi fi fi en fi sv en es
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Älä käytä Falckin Safeture Pro -sovelluksen hoitolaitoshakua pandemian aikana. Sovelluksessa olevat sopimushoitolaitokset eivät ehkä voi ottaa vastaan sairastuneita; tiedon käytettävissä olevasta hoitolaitoksesta saat soittamalla Falckin matkahätäpalveluun.
Matkavakuutus- ja viisumitodistukset (vaatii Virtu-kirjautumisen). Mikäli kirjautuminen ei onnistu ensimmäisellä kerralla, yritä uudelleen, tai kokeile kirjautumista selaimen incognito- eli yksityinen selaaminen -tilassa.
Valtion matkavahinkoturva koskee matkoja, joita valtion virkamies tai muu turvan piiriin kuuluva tekee tehtäviensä hoitamista varten ulkomaille. Myös kohdepaikalla samassa taloudessa virkamiehen kanssa vähintään 6 kuukauden ajan asuva perheenjäsen on oikeutettu Valtiokonttorin tarjoamaan matkavahinkoturvaan.
Turva kattaa myös matkat, jotka virkamatkalla tai lähetettynä ulkomailla oleva tekee varsinaisen kohdemaan ulkopuolelle. Turva on voimassa ilman alueellista rajoitusta koko matkan ajan. Turva koskee siten myös matkaan ajoittuvia lomia ja sen aikana tehtyjä vapaa-ajan matkoja. Turva on toissijainen suhteessa muuhun palvelussuhteeseen perustuvaan lakisääteiseen turvaan.
Matkahätäpalvelu Falck avustaa Venäjällä matkustavia ja oleskelevia. Soita aina Falckille ennen hoitoon hakeutumista. Useimmissa tapauksissa Falck pystyy antamaan maksusitoumuksia ja suorittamaan maksuja sairaaloille ja lääkäreille Venäjällä. Jos olet joutunut maksamaan hoitosi itse, hae korvauksia jälkikäteen Valtiokonttorin sähköisessä asiointipalvelussa.
Ympärivuorokautisesta tuki- ja neuvontapalvelusta huolehtii Falck Global Assistance. Falckin matkahätäpalvelun puhelinnumero on +358 295 50 3777 ja +358 9 6829 1900, jotka kannattaa tallentaa puhelimeen ennen matkalle lähtöä. Falckilta saat palvelua suomeksi, ruotsiksi ja englanniksi.
Älä käytä Falckin Safeture-sovelluksen hoitolaitoshakua pandemian aikana. Sovelluksessa olevat sopimushoitolaitokset eivät ehkä voi ottaa vastaan sairastuneita; tiedon käytettävissä olevasta hoitolaitoksesta saat soittamalla Falckin matkahätäpalveluun.
Falckin matkahätäpalvelu ei ole käytettävissä koronatestipaikan selvittämiseen.
Falckin matkaturvasovellus Safeturen kautta pystyt mm. soittamaan suoraan matkahätäpalveluun, löydät paikalliset hätänumerot ja tiedot lähimmistä terveyspalveluista.
Safeture-sovelluksen pääset lataus- ja käyttöohjeet löydät Virtu-kirjautumisen takaa matkayhdyshenkilön sivulta. Jos sivulle kirjautumisen kanssa on ongelmia, yritä kirjautumista selaimen Incognito-tilassa.
Matkavahinkoturva kattaa matkasairaudet, matkatapaturmat sekä eräät muut matkan aikana sattuneet vahingot, kuten matkatavaravahingot.
Matkasairautena pidetään sairautta, joka lääketieteellisen tietämyksen mukaan on saanut alkunsa matkan aikana. Matkasairaudeksi katsotaan myös henkilöllä ennen matkaa olleen sairauden, vamman tai vian odottamaton paheneminen matkan aikana. Hammassairautta ei pidetä matkasairautena.
Matkatapaturma on matkalla sattunut ulkoisesta tekijästä johtuva äkillinen ja odottamaton tapahtuma, joka aiheuttaa henkilölle vamman tai sairauden. Matkatapaturmana pidetään myös muun kuin tämän lain nojalla korvattavan vian, vamman tai sairauden pahenemista siltä osin kuin pahenema vastaa tapaturman syyosuutta. Hampaiden tapaturmainen vahingoittuminen korvataan.
Matkatavaravahingot: Korvaus matkatavaroihin kohdistuneesta äkillisestä ja odottamattomasta vahingosta on korkeintaan 3 074 euroa matkaa kohti. Jos matkatavarat myöhästyvät etkä voi kohtuudella odottaa niiden saapumista, korvaamme välttämättömien tarvikkeiden hankintakustannuksia enintään 820 euroa. Korvaamme henkilökohtaisten apuvälineiden, kuten silmälasien, rikkoutumisen vain tapaturman yhteydessä.
Matkavastuuvahingot: Matkustajan aiheuttamia henkilö- ja esinevahinkoja voidaan korvata korkeintaan 87 100 euroon asti. Voit hakea korvausta vapaamuotoisella hakemuksella.
Oikeudenkäyntikulut: Korvaamme rikosasian käsittelystä tai korvausvastuun selvittämisestä aiheutuneet kohtuulliset kulut. Voit hakea korvausta vapaamuotoisella hakemuksella.
Jos olet kohdemaassa yli kolme kuukautta, korvaamme sinulle kohtuulliset terveydenhuoltoon liittyvät kustannukset kohdemaassa.
Lue lisää terveydenhuollon korvauksista. Korvaukset ja korvattavat asiat vaihtelevat sen mukaan oletko matkalla tai oleskeletko ulkomailla:
Katso matkan pituuden mukaiset tilannekohtaiset erot Korvaukset-välilehdeltä.
Mitä valtion matkavahinkoturva ei korvaa
Kaikkia matkalla tai ulkomailla oleskelun aikana sattuneita vahinkoja ei korvata valtion matkavahinkoturvasta. Tällä sivulla mainitaan tavanomaisimmat korvattavuuden ulkopuolelle jäävät vahingot. Mieti ennen matkalle lähtöä, tarvitsetko vakuutusturvaasi täydennystä omasta vakuutusyhtiöstäsi. Huomaa, että valtioon palvelussuhteessa olevalle sattuneet työtapaturmat ja ammattitaudit korvataan myös ulkomaan virkamatkalla tai lähetettynä ulkomailla oleskeltaessa.
Riskialttiita lajeja ovat voimailu, kamppailu, moottoriurheilu, ilmailu, kiipeily, laite- ja vapaasukellus, nopeus- ja syöksylasku, freestylehiihto ja laskettelu merkittyjen rinteiden ulkopuolella.
Urheilua pidetään kilpaurheilua silloin, kun siihen liittyy kilpailu, ottelu tai muu urheilutapahtuma, jonka järjestäjä edellyttää osallistujalta lisenssin, pelipassin tai vastaavan ottamista taikka vastuuvapauslausekkeen allekirjoittamista. Kilpaurheiluna ei kuitenkaan pidetä mukana seuraavan lapsen osallistumista koulun tai urheiluseuran järjestämään toimintaan.
Ammattiurheiluksi katsotaan urheilu, jossa urheilija saa urheilemisesta veronalaista palkkaa.
Lomamatkan peruuntumisista tai siirtymisestä aiheutunutta kulua
Turvan piiriin kuuluvan aiheuttamaa vahinkoa (ns. vastuuvahinkoa) ei korvata silloin kun vahinko:
on aiheutettu rikoksella tai jonka syntymiseen on vaikuttanut muu törkeä tuottamus.
on aiheutettu harjoitettaessa riskialtista lajia.
on aiheutettu moottorikäyttöisellä laitteella.
on aiheutettu asuntonaan käyttämälle huoneistolle tai kiinteistölle taikka siihen kuuluvalle irtaimistolle aiheutettua vahinkoa.
Riskialttiissa lajissa tai kilpa- tai ammattiurheilussa aiheutunutta vahinkoa. Erityisen riskialttiita urheilulajeja ovat voimailu, kamppailu, moottoriurheilu, ilmailu, kiipeily, laite- ja vapaasukellus, nopeus- ja syöksylasku, freestylehiihto ja laskettelu merkittyjen rinteiden ulkopuolella.
Turvasta ei myöskään korvata työnantajavirastolle aiheutunutta vahinkoa:
Matkan peruuntumisesta, keskeytymisestä tai matkalta myöhästymisestä
Jos sairastut tai sinulle sattuu tapaturma matkalla, katso lähin hoitolaitos Safeture Pro -sovelluksesta tai soita Falckin 24/7 päivystyspuhelimeen (+358 295 50 3777 tai +358 9 6829 1900). Voit olla yhteydessä matkahätäpalveluun myös ennakkoratkaisuasiassa, jolloin matkahätäpalvelu huolehtii tarvittavista jatkoselvittelyistä.
Näytä hoitopaikassa matkavakuutuskorttisi tai vakuutustodistus. Usein tämä riittää eikä sinun tarvitse itse maksaa hoitokuluja tai käyttää työnantajan maksuaikakorttia.
Jos matkakohteesi on EU- tai ETA-maa taikka Sveitsi ota mukaasi myös Eurooppalainen sairaanhoitokortti. Kortti ei maksa sinulle mitään. Tietoa Eurooppalaisesta sairaanhoitokortista sekä kortin hakemiseen liittyvät ohjeet ovat täällä >
Voit hakea korvausta itse maksamistasi hoitokuluista jälkikäteen Valtiokonttorin sähköisen asiointipalvelun kautta Lomakkeet ja liitteet -osiossa.
Jos olet maksanut hoitokäynnin valtion maksuaikakortilla, sinun on joka tapauksessa täytettävä hakemus, jotta korvaus voidaan maksaa työnantajan tilille.
Sairauden tai tapaturman jatkohoito Suomessa
Pysyvän haitan muutos 61 482 euroa, kuolemantapaus 61 482 euroa.
Matkatavaravahingot: välttämättömyyshyödykkeet 820 euroa, matkatavara 3 074 euroa, eläin 2 049 euroa.
Toimi näin, jos tarvitset ennakkoratkaisun
Jos tarvitset ennakkoratkaisua, niin liitä lääkärinlausunto tai muu selvitys hoidon tarpeesta ”Lisätiedot ja liitteet” kohtaan. Ennakkoratkaisua on pyydettävä silloin, kun odotettavissa oleva kustannus kiireettömästä hoidosta on yli 1000 euroa. Ennakkoratkaisua tulee pyytää ainakin:
raskauden seurannan ja synnytyksen järjestämisestä
kiireettömästä leikkaus- ja sairaalahoidosta
Hae ennakkoratkaisua ottamalla yhteyttä matkahätäpalveluun tai täyttämällä hakemuslomake sähköisessä asiointipalvelussa
Ennakkoratkaisua varten tarvitset lääkärinlausunnon tai muu selvityksen hoidon tarpeesta.
Lataa ennen matkaa Safeture Pro -sovellus ja tallenna Falckin 24/7 matkahätäpäivystyksen puhelinnumero(-t) puhelimeesi. Käyttäjätunnukset sovellukseen saat virastostasi.
Matkavakuutuskortin ja/tai vakuutustodistuksen sekä mahdollisesti tarvittavan viisumitodistuksen saat virastoltasi. Voit ladata todistukset myös oikealla olevan Matkavakuutus- ja viisumitodistukset -linkin takaa (Virtu-tunnistus). Tarvittaessa voit pyytää vakuutustodistuksen myös os. matkavahingot(at)valtiokonttori.fi.
Jos lähdet perheenjäsenenä yli 6 kuukauden matkalle, saat matkavakuutuskortin tai vakuutustodistuksen sekä mahdollisesti tarvittavan viisumitodistuksen matkustavan virkamiehen työnantajalta. Pyydä lapsille omat matkavakuutuskortit tai vakuutustodistukset.
Jos matkakohteesi on EU- tai ETA-maa taikka Sveitsi ota mukaasi myös Eurooppalainen sairaanhoitokortti. Kortti ei maksa sinulle mitään. Tietoa Eurooppalaisesta sairaanhoitokortista sekä kortin hakemiseen liittyvät ohjeet ovat täällä >
Selvitä työterveydestä mahdollisten rokotusten ja muun tartuntatauteja ehkäisevän lääkityksen tarve kohdemaassasi. Ennen matkan alkua annettua hoitoa ei korvata valtion matkavahinkoturvasta.
Tee matkustusilmoitus ulkoministeriöön >
Katso eOppivasta ”Matkustusturvallisuus ulkomaan virkamatkoilla”
Yhdysvalloissa yli 3 kuukautta oleskelevat liitetään paikalliseen terveydenhuoltojärjestelmään. Palvelun tuottajana toimii Falck Global Assistance Oy:n yhteistyökumppani United Healthcare (UHC). Palvelu on käytettävissä vain Yhdysvalloissa.
Oma terveysvakuutuskortti virkamiehelle ja perheenjäsenille. Kortti postitetaan virastosi ilmoittamaan osoitteeseen Yhdysvaltoihin.
Portaali, josta voit etsiä järjestelmään kuuluvat terveydenhuoltopalveluiden tarjoajat
Järjestelmää koskeva koulutus ja tuki palvelun käyttäjille.
Hoitoa tarvitsevat voivat olla yhteydessä myös Falckin matkahätäpalveluun.
Terveydenhuoltokortin käyttäminen Yhdysvalloissa: Falckin koulutus
Koulutuksessa käydään läpi käytännön asioita Falckiin ja USA:n terveydenhuoltoon liittyen sekä käytännön ohjeita terveydenhuoltoon hakeutumiseen Yhdysvalloissa.
Katso koulutustallenne täältä (vaatii Virtu-kirjautumisen)
Toimi näin kortin saamiseksi:
Varmista, että virastosi on toimittanut tietosi Valtiokonttorille.
Kortti postitetaan sinulle virastosi ilmoittamaan osoitteeseen Yhdysvaltoihin.
Toimi näin, kun tarvitset sairaanhoitoa:
Jos sairastut tai sinulle sattuu tapaturma, katso lähin hoitolaitos UHC -portaalista tai soita Falckin ympärivuorokautiseen matkahätäpalveluun (+358 295 50 3777 tai +358 9 6829 1900).
Näytä hoitolaitoksessa Falck/UHC-kortti, jolla todistat, että sinut on kirjattu terveysvakuutusjärjestelmään. Lasku hoitokuluista ohjautuu Valtiokonttoriin. Jos kysymyksessä on matkasairaus tai -tapaturma, voit hakea korvausta lääkkeistä  sähköisessä asiointipalvelussa.
Täytä hakemuslomake Valtiokonttorin sähköisessä asiointipalvelussa. Täytä hakemuslomake jokaisen hoitokerran jälkeen, vaikka sinulle itsellesi ei olisi aiheutunut kuluja.
Jo vireillä olevaa hakemusta voit täydentää myöhemmin sähköisellä lisätietolomakkeella.
Saat Valtiokonttorista päätöksen matkavahinkoturvasta korvatuista kuluista.
Katso täältä, milloin tarvitset ennakkoratkaisun.
Virasto voi ilmoittaa turvan piiriin kuuluvaksi henkilön, jonka on mahdotonta tai vaikeaa saada matkavakuutusta tai muuta vastaavaa turvaa kotimaastaan. Kutsutut matkustajat tulee ilmoittaa Valtiokonttorille ennen matkaa. Ilmoitus on kätevintä tehdä suoraan ilmoituksia varten olevaan lomakkeeseen. Kenttiin mahtuu allekkain useita henkilöitä.
Enintään 3 kuukauden virkamatkat
Korvaamme kohtuulliset sairaanhoitokustannukset sekä muut tarpeelliset kulut. Vakavassa tapauksessa korvaamme kuljetuksen Suomeen. Hampaiden hoitokuluja korvataan ainoastaan tapaturmasta aiheutuneen hammasvamman yhteydessä. Hoitokuluja korvataan korkeintaan kolme vuotta sairauden ilmenemisestä tai tapaturman sattumisesta. Aiemmin todetun sairauden tai vamman pahenemasta korvaamme kuluja enintään 6 kuukauden ajan.
Maksamme korvausta matkasairauden tai tapaturman aiheuttamasta pysyvästä toiminnallisesta haitasta , jos vamman tai sairauden tila ei lääketieteellisen todennäköisyyden mukaan enää parane. Pysyvän haitan korvaus on korkeintaan 61 482 euroa. Korvauksen suuruus määräytyy vamman tai sairauden lääketieteellisen laadun ja vaikeusasteen mukaisesti määriteltävän haittaluokituksen mukaisesti.
Kuolemantapauksessa korvaamme vainajan kuljetuksen Suomeen. Vainajan kuolinpesälle maksamme hautausavustuksen. Kuolemantapauskorvauksen (61 482 euroa) maksamme kuolinpesälle taikka ilmoitetulle edunsaajalle. Voit tehdä edunsaajamääräyksen välilehdellä Lomakkeet ja liitteet.
Korvaus matkatavaroihin kohdistuneesta äkillisestä ja odottamattomasta vahingosta on korkeintaan 3 074 euroa matkaa kohti. Korvausta maksetaan esineen vahinkohetken arvon mukaisesti. Ks. Korvauksen määrän laskeminen.
Jos matkatavarat myöhästyvät etkä voi kohtuudella odottaa niiden saapumista, korvaamme harkinnan mukaan välttämättömien tarvikkeiden hankintakustannuksia enintään 820 euroa. Takaisin kotimaahan matkustettaessa välttämättömien tarvikkeiden hankintakustannuksia ei lähtökohtaisesti korvata.
Jos mukanasi on työtehtävän hoitamisessa välttämätön eläin, korvaamme sille aiheutuneita eläinlääkärikustannuksia tai uuden eläimen hankintakustannuksia korkeintaan 2 049 euroa. Lemmikkieläimelle aiheutunutta vahinkoa emme korvaa.
Korvaamme henkilökohtaisten apuvälineiden, kuten silmälasien, rikkoutumisen vain tapaturman yhteydessä.
Matkustajan aiheuttamia henkilö- ja esinevahinkoja voidaan korvata korkeintaan 87 100 euroon asti. Katso rajoitukset vastuuvahinkojen korvattavuudelle ”Mitä matkavahinkoturva ei korvaa” -osioista. Voit hakea korvausta Korvaushakemus matkavahingosta korvaushakemuksella.
Korvaamme rikosasian käsittelystä tai korvausvastuun selvittämisestä aiheutuneet kohtuulliset kulut. Voit hakea korvausta vapaamuotoisella hakemuksella.
Yli 3 kuukauden virkamatkat
Korvaamme sinulle kohtuulliset sairaanhoitokustannukset sekä muut tarpeelliset kulut. Vakavassa tapauksessa korvaamme kuljetuksen Suomeen. Hampaiden hoitokuluja korvataan ainoastaan tapaturmasta aiheutuneen hammasvamman yhteydessä. Hoitokuluja korvataan korkeintaan kolme vuotta sairauden ilmenemisestä tai tapaturman sattumisesta. Aiemmin todetun sairauden tai vamman pahenemasta korvaamme kuluja enintään 6 kuukauden ajan.
Korvaamme sinulle kohtuulliset terveydenhuoltoon liittyvät kustannukset kohdemaassa, joita voi verrata työterveyshuoltoon.
Lue lisää terveydenhuollon korvauksista >
Maksamme sinulle korvausta matkasairauden tai tapaturman aiheuttamasta pysyvästä toiminnallisesta haitasta, jos vamman tai sairauden tila ei lääketieteellisen todennäköisyyden mukaan enää parane. Pysyvän haitan korvaus on korkeintaan 60 000 euroa. Korvauksen suuruus määräytyy vamman tai sairauden lääketieteellisen laadun ja vaikeusasteen mukaisesti määriteltävän haittaluokituksen mukaisesti.
Kuolemantapauksessa korvaamme vainajan kuljetuksen Suomeen. Vainajan kuolinpesälle maksamme hautausavustuksen. Kuolemantapauskorvauksen (60 000 euroa) maksamme kuolinpesälle taikka ilmoitetulle edunsaajalle. Voit tehdä edunsaajamääräyksen Lomakkeet ja liitteet -välilehdellä.
Korvaus matkatavaroihin kohdistuneesta äkillisestä ja odottamattomasta vahingosta on korkeintaan 3 000 euroa matkaa kohti. Yli 3 kuukautta kestävillä virkamatkoilla kohdemaasta ulkomaille tehtävät matkat (myös vapaa-ajan matkat) katsotaan aina erillisiksi matkoiksi.
Jos matkatavarat myöhästyvät etkä voi kohtuudella odottaa niiden saapumista, korvaamme harkinnan mukaan välttämättömien tarvikkeiden hankintakustannuksia enintään 800 euroa. Takaisin kotimaahan matkustettaessa välttämättömien tarvikkeiden hankintakustannuksia ei lähtökohtaisesti korvata.
Jos mukanasi on työtehtävän hoitamisessa välttämätön eläin, korvaamme sille aiheutuneita eläinlääkärikustannuksia tai uuden eläimen hankintakustannuksia korkeintaan 2 000 euroa. Lemmikkieläimelle aiheutunutta vahinkoa emme korvaa.
Korvaamme henkilökohtaisten apuvälineiden, kuten silmälasien, rikkoutumisen vain tapaturman yhteydessä.
Matkustajan aiheuttamia henkilö- ja esinevahinkoja voidaan korvata korkeintaan 85 000 euroon asti. Voit hakea korvausta vapaamuotoisella hakemuksella.
Korvaamme rikosasian käsittelystä tai korvausvastuun selvittämisestä aiheutuneet kohtuulliset kulut. Voit hakea korvausta vapaamuotoisella hakemuksella.
Valtion matkavahinkoturva kattaa myös osan ulkomailla annetusta rokotteesta mahdollisesti aiheutuvista haitoista ja kuluista. Hoitokuluja voidaan korvata enintään 3 vuoden ajan rokotuksen haittavaikutuksena mahdollisesti syntyneen sairauden toteamisesta lukien. Pysyvästä haitasta maksettavan korvauksen enimmäismäärä korkean turvallisuusriskin alueella oleskelevalle on 220 000 euroa ja muilla alueilla oleskeleville 61 500 euroa. Matkavahinkoturva ei sisällä korvausta ansiomenetyksestä.
Valtion ulkomaan matkavahinkoturva ei koske perheenjäseniä, joiden oleskelu kohdemaassa kestää alle 6 kuukautta.
Perheenjäsenet yli 6 kuukauden virkamatkoilla
Jos olet kohdepaikalla samassa taloudessa virkamiehen kanssa vähintään 6 kuukauden ajan asuva perheenjäsen, sinulla on oikeus Valtiokonttorin tarjoamaan matkavahinkoturvaan.
Turva koskee virkamiehen aviopuolisoa tai yhdessä virkamiehen kanssa vähintään 2 vuotta asunutta avopuolisoa. Avopuoliso kuuluu turvan piiriin myös siinä tapauksessa, että hänellä on tai on ollut yhteinen lapsi virkamiehen kanssa.
Virkamiehen sekä puolison lapset kuuluvat turvan piiriin siinä tapauksessa, että:
Lapsi on alle 20-vuotias eikä ansaitse elatustaan omalla työllään.
Lapsi on täyttänyt 20 vuotta eikä sairauden, vian tai vamman vuoksi kykene elättämään itseään omalla työllään. Lisäksi edellytetään, että virkamies tai puoliso toimii lapsen edunvalvojana.
Valtion ulkomaan matkavahinkoturva ei koske perheenjäseniä, joiden oleskelu kohdemaassa kestää alle 6 kuukautta.
Korvaamme kohtuulliset sairaanhoitokustannukset sekä muut tarpeelliset kulut. Vakavassa tapauksessa korvaamme kuljetuksen Suomeen. Hampaiden hoitokuluja korvataan ainoastaan tapaturmasta aiheutuneen hammasvamman yhteydessä. Hoitokuluja korvataan korkeintaan kolme vuotta sairauden ilmenemisestä tai tapaturman sattumisesta. Aiemmin todetun sairauden tai vamman pahenemasta korvaamme kuluja enintään 6 kuukauden ajan.
Korvaamme kohtuulliset terveydenhuoltoon liittyvät kustannukset, joita voi verrata työterveys- ja kouluterveydenhuoltoon sekä neuvolapalveluihin.
Tarkemmin terveydenhuoltona korvattavista kustannuksista voit lukea Yli 3 kuukauden virkamatkat -välilehden alta.
Maksamme korvausta matkasairauden tai tapaturman aiheuttamasta pysyvästä toiminnallisesta haitasta, jos vamman tai sairauden tila ei lääketieteellisen todennäköisyyden mukaan enää parane. Pysyvän haitan korvaus on korkeintaan 60 000 euroa. Korvauksen suuruus määräytyy vamman tai sairauden lääketieteellisen laadun ja vaikeusasteen mukaisesti määriteltävän haittaluokituksen mukaisesti.
Kuolemantapauksessa korvaamme vainajan kuljetuksen Suomeen. Vainajan kuolinpesälle maksamme hautausavustuksen. Kuolemantapauskorvauksen (60 000 euroa) maksamme kuolinpesälle taikka ilmoitetulle edunsaajalle. Voit tehdä edunsaajamääräyksen välilehdellä Lomakkeet ja liitteet. Kuolemantapauskorvausta ei makseta lapsen kuoleman johdosta.
Korvaus matkatavaroihin kohdistuneesta äkillisestä ja odottamattomasta vahingosta on korkeintaan 3 000 euroa matkaa kohti. Kohdemaasta ulkomaille tehtävät matkat (myös vapaa-ajan matkat) katsotaan aina erillisiksi matkoiksi.
Jos matkatavarat myöhästyvät etkä voi kohtuudella odottaa niiden saapumista, korvaamme harkinnan mukaan välttämättömien tarvikkeiden hankintakustannuksia enintään 800 euroa. Takaisin kotimaahan matkustettaessa välttämättömien tarvikkeiden hankintakustannuksia ei lähtökohtaisesti korvata.
Lemmikkieläimelle aiheutunutta vahinkoa emme korvaa.
Korvaamme henkilökohtaisten apuvälineiden, kuten silmälasien, rikkoutumisen vain tapaturman yhteydessä.
Matkustajan aiheuttamia henkilö- ja esinevahinkoja voidaan korvata korkeintaan 85 000 euroon asti. Voit hakea korvausta vapaamuotoisella hakemuksella.
Korvaamme rikosasian käsittelystä tai korvausvastuun selvittämisestä aiheutuneet kohtuulliset kulut. Voit hakea korvausta vapaamuotoisella hakemuksella.
Valtion matkavahinkoturva koskee sinua, jos Suomen valtion viranomainen on kutsunut sinut hoitamaan Suomessa tai ulkomailla suoritettavaa tehtävää ja ilmoittanut sinun kuuluvan Suomen valtion matkavahinkoturvan piiriin.
Turva ei koske sinua, jos sinulla on oikeus korvaukseen aiheutuneesta vahingosta muun lain, vakuutuksen tai sopimuksen perusteella. Kutsuttujen turva ei koske sinua myöskään, jos viranomainen on laatinut sinulle matkamääräyksen taikka vastaavan asiakirjan. Tällöin olet matkavahinkoturvan piirissä kokonaisuudessaan.
Matkavakuutustodistuksen saat sinut kutsuneelta viranomaiselta viisumin hankkimista ja sairaanhoidon korvaamista varten.
Korvaamme kohtuulliset sairaanhoitokustannukset sekä muut tarpeelliset kulut. Vakavassa tapauksessa korvaamme kuljetuksen kotimaahasi. Hampaiden hoitokuluja korvataan ainoastaan tapaturmasta aiheutuneen hammasvamman yhteydessä.
Jos sairastut tai sinulle sattuu tapaturma matkalla, voit kysyä lähimmän hoitolaitoksen Falckin 24/7 päivystyspalvelusta (+358 20 155 0845).
Näytä hoitopaikassa vakuutustodistuksesi. Usein tämä riittää eikä sinun tarvitse itse maksaa hoitokuluja.
Voit hakea korvausta itse maksamistasi hoitokuluista jälkikäteen Valtiokonttorin sähköisen asiointipalvelun kautta lomakesivullamme >
Varaudu esittämään tositteet sinulle aiheutuneista kuluista.
Sairauden tai tapaturman jatkohoito
Jos matkalla tapahtuneen tapaturman tai matkasairauden hoito jatkuu vielä matkan päättymisen jälkeen, ota yhteyttä asiakaspalveluumme. Tarvittaessa voit lähettää selvityksen jatkohoidon tarpeesta myös postitse osoitteeseen Valtiokonttori, PL 500, 00054 Valtiokonttori, Suomi-Finland.
Matkatavaroitasi ei korvata valtion matkavahinkoturvasta.
Mitä tarkoitetaan matkasairaudella ja -tapaturmalla?
Matkasairautena pidetään sairautta, joka lääketieteellisen tietämyksen mukaan on saanut alkunsa matkan aikana. Matkasairaudeksi katsotaan myös henkilöllä ennen matkaa olleen sairauden, vamman tai vian odottamaton paheneminen matkan aikana. Hammassairautta ei pidetä matkasairautena.
Matkatapaturma on matkalla sattunut ulkoisesta tekijästä johtuva äkillinen ja odottamaton tapahtuma, joka aiheuttaa henkilölle vamman tai sairauden. Matkatapaturmana pidetään myös muun kuin tämän lain nojalla korvattavan vian, vamman tai sairauden pahenemista siltä osin kuin pahenema vastaa tapaturman syyosuutta.
Matkatapaturman aiheuttamana vahinkona korvataan lisäksi eräistä muista olosuhteista johtuvia vahinkoja, kuten myrkytyksestä taikka äkillisestä lämpötilan vaihtelusta aiheutuneet vahingot.
Kuolemantapauksessa korvaamme vainajan kuljetuksen kotimaahan sekä hautausavustuksen.
Matkat korkean turvallisuusriskin alueelle
Matkavahinkoturvasi on voimassa tavalliseen tapaan myös silloin, kun matkustat korkean turvallisuusriskin alueella.
Korkean turvallisuusriskin alueita ovat alueet, jonne matkustamista ulkoministeriö suosittelee välttämään tai josta se suosittelee poistumaan. Ulkoministeriön matkustustiedotteet ovat luettavissa täällä >. Lisäksi korkean turvallisuusriskin alueiksi katsotaan Etelämanner ja pohjoinen napajäätikkö.
Näillä alueilla matkustaessasi matkavahinkoturva sisältää myös seuraavat korvaukset:
Korkean turvallisuusriskin alueella aiheutuvasta vammasta ja sairaudesta johtuvasta pysyvästä haitasta maksetaan haittaluokan 20 mukaisesta pysyvästä haitasta kertakorvauksena 210 000 euroa. Osittaisesta pysyvästä haitasta maksetaan kertakorvauksena niin monta kahdeskymmenesosaa tästä korvausmäärästä kuin haittaluokka osoittaa. Jos vahinko on korvattavissa työtapaturmana tai ammattitautina, sinulla on oikeus myös työtapaturma- ja ammattitautilain mukaiseen haittarahaan.
Korkean turvallisuusriskin alueella sattuneesta vahingosta johtuvasta kuolemantapauksesta maksetaan vainajan kuolinpesälle tai määrätylle edunsaajalle 200 000 euroa (voit tehdä edunsaajamääräyksen Lomakkeet ja liitteet -välilehdellä).
Lisäksi jokaiselle vainajan alle 18-vuotiaalle lapselle maksetaan lisäkorvaus, jonka määrä on 40 000 euroa. Vainajan lapsena pidetään myös aviopuolison lasta, jonka huoltaja aviopuoliso on. Vainajan lapsena pidetään myös avioliiton ulkopuolella syntynyttä lasta, johon nähden vainajan elatusvelvollisuus on sopimuksella tai oikeuden päätöksellä vahvistettu.
Jos vahinko on korvattavissa työtapaturma- ja ammattitautilain nojalla, vainajan omaisilla on oikeus myös työtapaturma- ja ammattitautilain mukaiseen perhe-eläkkeeseen.
Matkatavaroiden ikä vaikuttaa vahingon määrän arviointiin, sillä matkavahinkoturvan tarkoituksena on korvata todellisia menetyksiä. Korvattavan vahingon määrä lasketaan seuraavien ikäpoisto laskentasääntöjen perusteella:
Matkatavaran hankintavuotena korvaamme matkatavaran hankintahinnan kokonaisuudessaan. Ikävähennystä ei tehdä myöskään vahingon sattumisvuodelta.
Hankintavuotta seuraavilta vuosilta vähennämme korvauksen määrää 10% / vuosi.
Jos vahingoittunut matkatavara voidaan korjata, korvaamme korjauksesta aiheutuneet kustannukset korjauslaskun mukaisesti. Korvaamme kuitenkin enintään ikäpoistolla lasketun matkatavaran arvon.
Elektroniikan (mm. matkapuhelimet, tabletit, tietokoneet) osalta korvaamme vastaavan laitteen hankintahinnan vahingoittumispäivän arvon mukaisesti. Elektroniikankin osalta korvaamme kuitenkin enintään ikäpoistolla lasketun matkatavaran arvon.
Esimerkki: Aurinkolasit on hankittu 1.5.2018 ja ne vahingoittuvat korjauskelvottomiksi 1.6.2022. Ikävähennystä ei tehdä hankintavuodelta 2018, eikä vahingon sattumisvuodelta 2022. Ikävähennys tehdään hankintavuotta seuraavilta vuosilta 2019, 2020 ja 2021 eli 3 x 10 % = 30 %. Vahingon määrä saadaan vähentämällä 30 % uuden vastaavan tavaran hinnasta.
virkamies, jolle vahinko on sattunut
virkamiehen puoliso tai lapsi, jolle vahinko on sattunut
muu matkavahinkoturvan piiriin kuuluva, jolle vahinko on sattunut.
Korvaus maksetaan hakemuksessa ilmoitetulle tilille. Muutettaessa valuuttaa euroiksi käytämme vertailukurssina maksupäivän valuuttakurssia. Jos olet maksanut hoitokäynnin valtion maksuaikakortilla, sinun on joka tapauksessa täytettävä hakemus, jotta korvaus voidaan maksaa työnantajan tilille.
Hakemuksen täyttämistä varten sinun tulee tunnistautua Suomi.fi-palvelussa. Suomi.fi-tunnistautuminen on julkishallinnon yhteinen tunnistautumispalvelu. Voit tunnistautua joko pankkitunnuksillasi, mobiilivarmenteella tai varmennekortilla
Etkö voi tunnistautua Suomi.fi-palvelussa?
Hae korvausta Korvaushakemus -lomakkeella, jonka voi täyttää ja lähettää Valtiokonttorille postitse tai turvaviestinä saatavan linkin välityksellä.
Vastaa saamaasi lisäselvityspyyntöön tai korjaa virheelliset, jo annetut tiedot sähköisessä asiointipalvelussa mahdollisimman pian. Lisätietojen lähettäminen alla olevan palvelun kautta varmistaa hakemuksesi nopean käsittelyn.
Kuolemantapauskorvaus maksetaan kuolinpesällesi jollet ole toimittanut Valtiokonttorille kirjallista edunsaajamääräystä.
Virasto voi ilmoittaa turvan piiriin kuuluvaksi henkilön, jonka on mahdotonta tai vaikeaa saada matkavakuutusta tai muuta vastaavaa turvaa kotimaastaan. Kutsutut matkustajat tulee ilmoittaa Valtiokonttorille ennen matkaa.
Laki valtion virkamatkoilla sattuneiden vahinkojen korvaamisesta, 530/2017 >
Korvataanko, jos sairastun koronaviruksen aiheuttamaan tautiin?
Korvaamme matkasairautena todetun koronaviruksen aiheuttamia sairaanhoitokuluja ja lääkekuluja.
Korvataanko itse tehty koronatesti?
Itse tehtyjen koronatestien kuluja ei korvata.
Korvausta ansionmenetyksestä ei makseta. Voit hakea Kelalta tartuntatautipäivärahaa.
Karanteenissa tai omaehtoisessa eristyksessä aiheutuneita ruokakustannuksia.
Valtiokonttori korvaa Covid-19 -rokotteista ja rokotematkoista aiheutuneet kulut yli kolmen kuukauden ulkomaanmatkalla olevalle sekä hänen mukanaan seuraavalle perheenjäsenelleen.
ulkomailla annetusta EU-hyväksytystä rokotteesta mahdolliset aiheutuvat haittavaikutukset
tarvittaessa Suomessa rokotusvuorossa olevalle rokotusmatkasta Suomeen aiheutuvat matkakulut.
Valtion matkavahinkoturvasta korvataan myös ulkomailla annetusta covid-19 -rokotteesta mahdollisesti aiheutuvat haittavaikutukset. Voit ottaa rokotteen kohde- tai asemamaassa ja mahdolliset haittavaikutukset korvataan samoin edellytyksin kuin haittavaikutukset Suomessa annetusta rokotteesta korvattaisiin lääkevahinkona.
26.4. voimaan tullut muutos koskee aikaisintaan 1.1.2021 annettuja Euroopan lääkeviraston hyväksymiä ja Euroopan komission myyntiluvan saaneita rokotteita.
Hae korvausta matkasairaudesta täyttämällä matkavahinkojen korvaushakemuslomake ja ilmoita lisätietokentässä, että epäilet sairauden aiheutuneen ulkomailla otetusta rokotteesta. Olemme sinuun yhteydessä mahdollisten lisäkorvausten osalta.
Tietoa muutoksesta ja haittavaikutusten korvattavuudesta >
Rokotusmatkoihin liittyy tartuntariski, joten on suositeltavaa ottaa rokotus kohde- tai asemamaassa, jos sellaiseen on mahdollisuus EMA:n hyväksymää rokotetta käyttäen. Jos EMA-hyväksytyn rokotteen saaminen kohde- tai asemamaassa ei ole mahdollista, Valtiokonttori korvaa Suomessa rokotusvuorossa olevalle Covid-19-rokotusmatkasta aiheutuvat kulut. Lähtökotaisesti matka korvataan vain rokotuksen saajalle. Jos perheenjäsenet matkustavat yhdessä, matka korvataan vain matkan aikana rokotettaville. Rokotettavalle alle 18-vuotiaalle korvataan myös saattajan matkakulut.
Rokotusmatkoina korvataan vain matkakulut majoituspaikkakunnalle. Kulujen korvattavuuden kannalta matkan pituudella ei ole merkitystä, vaan olennaista on, että saat rokotuksen matkan aikana. Matkakuluina ei korvata paikallisliikenteen kuluja, majoituskuluja tai päivärahoja. Kohde- tai asemamaan viranomaisten osoittamasta pakollisesta hotellikaranteenista aiheutuvat kustannukset katsotaan matkakuluiksi, ja voit hakea niistä korvausta Valtiokonttorin sähköisen asiointipalvelun kautta.
Jos sinulla on oikeus työnantajan maksamaan kotilomamatkaan, pyrithän ajoittamaan rokotusannoksen kotilomasi ajalle.
Matka korvataan vain rokotuksen saajalle. Rokotettavalle alle 18-vuotiaalle korvataan myös saattajan matkakulut.
Lipun tulee olla muutoskelpoinen
Yli 20 tunnin lentomatkoilla on oikeus yöpymiseen lentokenttähotellissa
Matkakuluina korvataan kustannukset viranomaisten osoittamasta pakollisesta hotellikaranteenista
Majoituskuluja tai päivärahoja ei korvata
Matkakuluina ei korvata paikallisliikenteen kuluja
Rokotusmatkaa ei korvata harjoittelijoille, jos harjoittelu kestää enintään kolme kuukautta
Lemmikkieläimien kuljetuskustannuksia ei korvata
Rokotusmatkaa varten ei tarvitse hakea Valtiokonttorilta ennakkoratkaisua
Varaa matka oman virastosi sopimusmatkatoimistosta. Jos et tiedä oman virastosi sopimusmatkatoimistoa, ole yhteydessä viraston matkahallintoon.
Varauksen voi tehdä ainoastaan virkamiehen työsähköpostilla myös silloin, kun rokotuksen saava matkustaja on mukana seuraava perheenjäsen.
Kirjoita sähköpostin otsikkokenttään rokotusmatka
Matkan varaamiseen tarvitset seuraavat tiedot:
– matkustajan nimi, syntymäaika, puhelinnumero, sähköpostiosoite
Muutokset sallitaan, jos muutos johtuu lentoyhtiöstä tai äkillisestä sairastumisesta. Matkan muutokset voi tehdä myös puhelimitse matkatoimistosta
Koronatesti ja koronatodistus matkaa varten
Koronatestit korvataan terveydenhuoltokuluna yli 3 kuukauden ulkomaanmatkalla olevalle sekä mukana seuraavalle perheenjäsenelle. Jos matkasi kestää enintään 3 kuukautta, ota yhteys työnantajavirastoosi.
Koronatestit ja fit to fly -todistukset korvataan suunnasta riippumatta matkustettaessa kotimaan ja asemamaan välillä.
Emme korvaa testiä tai todistusta, joka liittyy kolmanteen maahan suuntautuvaan vapaa-ajanmatkustukseen.
Jos testi ja todistus on saatavilla työterveyshuollosta, käytäthän ensisijaisesi sitä.
Testiä varten ei tarvitse hakea ennakkoratkaisua.
Falckin matkahätäpalvelu ei ole käytössä koronatestipaikan selvittämiseen.
– maksa testi ensin itse ja hae korvausta Valtiokonttorin sähköisen asiointipalvelun kautta >
– jokaisen perheenjäsenen testistä haettava korvaus erikseen
Käsittelemme koronatestien ja todistusten kulut mahdollisimman pian.
Julkaistu 12.6.2018 , Päivitetty 20.9.2022 klo 14:51
Virastoni lähettää minut töihin ulkomaille. Koskeeko matkaturva minua?
Kyllä, matkaturva koskee Suomesta ulkomaille lähetettyjä valtion virkahenkilöitä ja työntekijöitä. Jos matkan pituus on yli 3kk, sinulle kuuluu myös oikeus terveydenhuoltoon kohdemaassa.
Korvaako matkavahinkoturva, jos minun täytyy käydä hammaslääkärissä matkan aikana?
Hammaslääkärikuluja korvataan ainoastaan tapaturman yhteydessä. Tapaturmaan liittyy aina jokin yllättävä, ulkopuolinen tekijä. Jos esim. hammas rikkoutuu ruoassa olleen kiven vuoksi, kyseessä on tapaturma, jolloin hammashoito kuuluu turvan piiriin. Akuutin hammassairauden vuoksi vihlovaa hammasta ei kuitenkaan korvata matkavahinkoturvasta. Terveydenhuoltona korvataan muun sairauden hoitamiseksi välttämätön hampaiden hoito. Korvattavaa voisi olla siis esimerkiksi leikkaushoidon edellyttämä hammashoito. Lasten hammashoito korvataan siinä määrin kuin vastaava hoito on Suomessa maksutonta alaikäisille.
Silmälasini putosivat järjestetyllä melontaretkellä jokeen. Voinko hakea niistä korvausta?
Silmälaseja ja muita henkilökohtaisia apuvälineitä ei korvata muutoin, kuin tapaturman yhteydessä. Sinun kannattaa selvittää, korvaako kotivakuutuksesi silmälasisi.
Lähden EDUFI-harjoitteluun Suomen suurlähetystöön Brysseliin. Kyseessä on palkaton työharjoittelu. Onko turva voimassa minulla?
Jos olet työharjoittelussa Suomen valtion viranomaisessa, olet valtion matkavahinkoturvan piirissä.
Toimin lähetettynä työntekijänä. Onko matkavahinkoturva voimassa lomamatkani aikana?
Matkavahinkoturva on voimassa myös kohdemaan ulkopuolelle suuntautuvilla erillisillä ulkomaanmatkoilla, vaikka ne eivät olisikaan virkamatkoja. Myös Suomeen suuntautuva lomamatkasi on turvan piirissä. Suomessa ollessasi hakeudu ensisijaisesti julkiseen terveydenhuoltolaitokseen tai työterveyteen.
Lisää kysymyksiä ja vastauksia
Työ- ja sotilastapaturmien sekä matkavahinkojen laskutus Valtiokonttorilta
Lomakkeet ovat palveluiden yhteydessä. Valitse ensin palvelu, johon liittyen haet korvauksia....
Miten haetaan valtiolta kertynyttä eläkettä?
Keva huolehtii julkisen alan toimihenkilöiden eläketurvan toimeenpanosta....
Lue lisää Kevan sivuilta >
Etsitkö tietoa valtion henkilöstötietojärjestelmä Tahtista?
Palkeet vastaa 1.10.2018 alkaen valtion henkilöstötietojärjestelmä Tahtista....
Asiakaspalvelu – Valtion matkavahinkoturva
0295 50 3700, ma-pe 9.00-12.00
Valtiokonttori ei peri 0295-numeroihin soitetuista puheluista maksuja. Operaattorit perivät puheluista normaalin matkapuhelin-/palveluverkkomaksun.
Vaihde: +358 295 50 2000
PL 500, 00054 VALTIOKONTTORI
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >